**** 

**ΔΗΜΟΣΙΑ ΠΡΟΣΚΛΗΣΗ – ΑΝΑΚΟΙΝΩΣΗ ΤΟΥ ΔΗΜΟΥ ΛΑΥΡΕΩΤΙΚΗΣ**

**ΠΡΟΣ**

**ΤΑ ΑΤΟΜΑ ΠΟΥ ΑΝΗΚΟΥΝ ΣΕ ΕΥΑΛΩΤΕΣ ΟΜΑΔΕΣ (ΑμεΑ,** **υπερήλικες, μοναχικά άτομα, κλπ) και διαβιούν σε δομημένες περιοχές, των οποίων οι κατοικίες συνορεύουν ή έχουν μεγάλη εγγύτητα με δάση ή δασικές εκτάσεις**

ΣΧΕΤ: 5η Έκδοση Γενικού Σχεδίου Αντιμετώπισης Εκτάκτων Αναγκών Εξαιτίας Δασικών

Πυρκαγιών «ΙΟΛΑΟΣ 2» της Γενικής Γραμματείας Πολιτικής Προστασίας.

Σύμφωνα με το καταρτισμένο από την Ομάδα Εργασίας Πολιτικής Προστασίας του Δήμου Λαυρεωτικής, Ειδικό Σχέδιο (2η ΕΚΔΟΣΗ) και κατευθυντήριες Οδηγίες για την Οργανωμένη Απομάκρυνση Πολιτών για λόγους προστασίας από εξελισσόμενη ή επικείμενη καταστροφή εξαιτίας Δασικής Πυρκαγιάς, στα πλαίσια του γενικού Σχεδίου Αντιμετώπισης Εκτάκτων Αναγκών εξαιτίας δασικών Πυρκαγιών με την κωδική ονομασία «ΙΟΛΑΟΣ 2» (5η Έκδοση), εφόσον ληφθεί απόφαση εφαρμογής του μέτρου της οργανωμένης προληπτικής απομάκρυνσης πολιτών, ο Δήμος θα πρέπει να μεριμνήσει για την έγκαιρη σχετική ενημέρωση των ατόμων που ανήκουν σε Ευάλωτες Ομάδες πολιτών (ΑμεΑ, υπερήλικες, μοναχικά άτομα, κλπ) που διαβιούν σε δομημένες περιοχές, των οποίων οι κατοικίες συνορεύουν ή έχουν μεγάλη εγγύτητα με δάση ή δασικές εκτάσεις, ή για την έγκαιρη σχετική ενημέρωση των προσωπικών βοηθών τους ή των άμεσα συγγενικών τους προσώπων.

Στο πλαίσιο αυτό και για την υλοποίηση της ανωτέρω δράσης, η αρμόδια οργανική μονάδα Πολιτικής Προστασίας, μαζί με την αρμόδια οργανική μονάδα Πρόνοιας του Δήμου, υποβάλουν δημόσια πρόσκληση-ανακοίνωση, προκειμένου να επικοινωνήσουν τα ίδια τα άτομα που ανήκουν σε αυτές τις Ευάλωτες Ομάδες (ΑμεΑ, υπερήλικες, μοναχικά άτομα, κλπ) και διαβιούν στις ανωτέρω αναφερόμενες περιοχές, ή οι προσωπικοί βοηθοί τους, ή τα άμεσα συγγενικά τους πρόσωπα και να παρέχουν στοιχεία, εφόσον το επιθυμούν, τα οποία θα καταγραφούν σε ένα Μητρώο για την έγκαιρη ενημέρωση και ειδοποίηση τους από τις δημοτικές αρχές σε περίπτωση εφαρμογής του μέτρου της οργανωμένης προληπτικής απομάκρυνσης πολιτών στην περιοχή που διαβιούν.

Στο Μητρώο αυτό, θα πρέπει να περιλαμβάνονται κατ’ ελάχιστο τα στοιχεία επικοινωνίας, η ακριβής δ/νση κατοικίας (οδός, αριθμός, περιοχή, συντεταγμένες) και η κατηγορία αναπηρίας (κώφωση, τύφλωση, κλπ), τα στοιχεία επικοινωνίας των προσωπικών βοηθών ή των άμεσα συγγενικών τους προσώπων καθώς και το μεταφορικό μέσο που θα απαιτηθεί σε περίπτωση μετακίνησης τους (π.χ. μετακίνηση με επιβατικό αυτοκίνητο, ασθενοφόρο κλπ). Το μέσο μετακίνησης που θα διατεθεί για την έγκαιρη προληπτική απομάκρυνση των ατόμων αυτών, εφόσον το επιθυμούν, αποτελεί καθοριστικής σημασίας παράμετρο για τη δρομολόγηση της δράσης της μετακίνησης των Ευάλωτων Ομάδων πολιτών καθώς επιτρέπει τον ορθό σχετικό προγραμματισμό των μέσων του ΕΚΑΒ και του Δήμου, στην περίπτωση που απαιτηθεί η συνδρομή τους αντίστοιχα, τόσο κατά την αρχική απομάκρυνση των ατόμων από την περιοχή όσο και κατά την επιστροφή τους στο χώρο διαμονής τους όταν πλέον θα έχει παρέλθει ο κίνδυνος.

Για την τήρηση του ανωτέρω μητρώου νοείται ότι, τα ενδιαφερόμενα άτομα θα πρέπει να παρέχουν τη συγκατάθεσή τους εγγράφως ως προς τα παρεχόμενα στοιχεία τα οποία για λόγους προστασίας των προσωπικών τους δεδομένων και σε καμία περίπτωση ΔΕΝ θα δημοσιεύονται. Επισημαίνεται ότι ιδιαίτερη πρόνοια για τις Ευάλωτες Ομάδες Πολιτών θα λαμβάνεται και στα σημεία προορισμού τους, καθώς κατά την παραμονή τους ενδέχεται να απαιτείται και κατάλληλη υποστήριξη (π.χ. ιατρική φροντίδα). Το ανωτέρω Μητρώο, θα τεθεί ως Παράρτημα στο Ειδικό Σχέδιο Οργανωμένης Προληπτικής Απομάκρυνσης Πολιτών.

**ΠΛΗΡΟΦΟΡΙΕΣ – ΥΠΟΒΟΛΉ ΑΙΤΗΣΗΣ**

1) ΚΕΝΤΡΟ ΚΟΙΝΟΤΗΤΑΣ ΛΑΥΡΕΩΤΙΚΗΣ

Λ. ΑΘΗΝΩΝ - ΣΟΥΝΙΟΥ 37 ΚΕΡΑΤΕΑ

ΕΝΤΟΣ ΔΗΜΑΡΧΕΙΑΚΟΥ ΚΑΤΑΣΤΗΜΑΤΟΣ

1ος ΟΡΟΦΟΣ

Κα ΧΑΤΖΗΔΑΚΗ Γεωργία

Τηλ. 2299320210

Mail: [kentrokoinotitas1@lavreotiki.gr](mailto:kentrokoinotitas1@lavreotiki.gr)

Κα ΜΑΚΡΗ Ελένη

Τηλ. 2299320228

Mail: [kentrokoinotitas3@lavreotiki.gr](mailto:kentrokoinotitas3@lavreotiki.gr)

2) ΓΡΑΦΕΙΟ ΥΠΟΣΤΗΡΙΚΤΙΚΩΝ ΥΠΗΡΕΣΙΩΝ ΔΗΜΟΥ ΛΑΥΡΕΩΤΙΚΗΣ

ΟΔΟΣ ΑΘΗΝΑΣ 29 (ΚΤΙΡΙΟ ΕΚΑΒ) ΛΑΥΡΙΟ

Κος ΓΕΩΡΓΙΖΑΣ ΚΩΝΣΤΑΝΤΙΝΙΟΣ

Τηλ. 2292026030

Mail: [kgeorgizas@yahoo.gr](mailto:kgeorgizas@yahoo.gr)

Η Δημόσια πρόσκληση – ανακοίνωση, προτείνεται να αναρτηθεί:

1.- Στην Ιστοσελίδα του Δήμου

2.- Στους λογαριασμούς ύδρευσης

3.- Στον Έντυπο Τύπο

4.- Σε ηλεκτρονικά μέσα κοινωνικής δικτύωσης

5.- Έγγραφες ανακοινώσεις (τύπου αφίσας) σε σημεία προσέλευσης

μεγάλου αριθμού ατόμων (ΚΑΠΗ – Κ.Υ.- ΚΑΦΕ κλπ)

6.- Κοινοποίηση σε Εξωραϊστικούς Συλλόγους - Οικισμούς